15 ΙΟΥΛΙΟΥ!!!

ΜΝΉΜΗ ΤΩΝ ΑΓΙΩΝ ΜΑΡΤΥΡΩΝ: ΚΗΡΥΚΟΥ ΚΑΙ ΙΟΥΛΙΤΤΗΣ Της ΜΗΤΡΟΣ ΑΥΤΟΥ

**ΧΑΙΡΕΤΙΣΜΟΙ**

*Κοντάκιον. Ήχος πλ. δ’. Τη Υπερμάχω.*

Τους εν σταδίω τον Χριστόν ομολογήσαντες, και ευσθενώς τον τυραννούντα καταρράξαντας, επαινέσωμεν Μαρτύρων την κορωνίδα, τους αστέρας Εκκλησίαν εκπυρεύσαντας, και τον ζόφον ασεβείας διαλύσαντας, ούτω κράζοντες· Χριστομάρτυρες χαίρετε.

Άγε δε την τιμίαν, των Μαρτύρων δυάδα, Χριστού ω φιλομάρτυρες πόθω (γ’), Κήρυκον συν τούτου τη μητρί, Ιουλίττη θεία, ιερώς μέλψωμεν τους προβολείς της πίστεως, ειπόντες προς αυτούς τοιαύτα·

Χαίρετε, δι’ ων η Τριάς λάμπει·

χαίρετε, δι’ ων ο Χριστός χαίρει.

Χαίρετε, πηγαί εξ Εδέμ αναβλύζουσαι·

χαίρετε, ψυχάς των πιστών αι αρδεύουσαι.

Χαίρε, Κήρυκε θεόσοφε, Ιουλίττας το φυτόν·

χαίρε, Μάρτυς η καλλίνικος, Ιουλίττα θαυμαστή.

Χαίρετε, εστηκότες ερρωμένοι προς πάλην·

χαίρετε, ως στεφθέντες μαρτυρίου στεφάνους.

Χαίρε, δυάς Μαρτύρων θεόλεκτος·

χαίρε, Χριστού ξυνωρίς πανένδοξε.

Χαίρετε, δι’ ων τα σύμπαντα χαίρει·

χαίρετε, δι’ ων τα άνω συγχαίρει.

Χριστομάρτυρες χαίρετε.

Βλέπουσα Ιουλίττα, την μανίαν των τότε, κρατούντων Γραφικώς υπεχώρει, προς Ταρσόν μολούσα τριετές νήπιον, αγκάλαις φέρουσα τον σοφόν Κήρυκον, μεθ’ ου και συναθλούσα καιρώ τω ευπροσδέκτω ανεβόα· Αλληλούϊα.

Γνούσα η Ιουλίττα, τας βουλάς των ανόμων, ηλάλαζε Χριστώ εκβοώσα· άρνα Κύριε τον εμόν, μη χερσίν εάσης ασεβών, θήραμα γενέσθαι του εχθρού, αλλ’ αθλητήν σου δείξον, ον ιδούσα έφη.

Χαίρε, υιέ μου στεφανηφόρε·

χαίρε, ω γόνε ευλογημένε.

Χαίρε, προσφορά της Τριάδος ευπρόσδεκτος·

χαίρε, ιερόν του Χριστού καλλιέρημα.

Χαίρε, φόνε δι’ ου χαίρουσα, τοις κινδύνοις ευτολμώ·

χαίρε, τέκος ω συνήδομαι, εναθλούσα ευθαρσώς.

Χαίρε, ότι πυκτεύεις τριετής ων τον όφιν·

χαίρε, ότι δοξάζεις την Τριάδα ων βρέφος.

Χαίρε, Χριστού οπλίτα ω σπλάγχνον μου·

χαίρε, Αυτού ω κήρυξ θεσπέσιε.

Χαίρε, δι’ ου εντρυφώ εν σταδίω·

χαίρε, δι’ ου καρτερώ εν τοις άθλοις.

Χαίροις, τέκνον γλυκύτατον.

Δόξα των Αθλοφόρων, πέλεις Κήρυκε Μάρτυς, τον δράκοντα γαρ τον παλαμναίον, κατεπάλαισας ων τριετής, θανατώσας τούτον δε, στρατιάς εξέπληξας ουρανίους αληθώς, ω τρισμακάριστε βοών· Αλληλούϊα.

Έχων σε συναθλούσαν, γλυκυτάτη μου μήτερ, ανδρίζομαι αθλών εν σταδίω, καν ελκύεις με θέλων, εχθρός ταις θωπείαις, αλλ’ ουν ευχερώς τούτον πατώ, ο Κήρυκος έλεγεν, βοών τη αυτόν τεκούση·

Χαίρε, ω μήτερ μου μακαρία·

χαίρε, πανένδοξε Χριστού Μάρτυς.

Χαίρε, ευσεβείν με καλώς εκδιδάξασα·

χαίρε, εναθλείν με σοφώς υπαλείψασα.

Χαίρε, ότι μακαρίζομαι μήτερ, σος λαχών υιός·

χαίρε, μήτερ συναθλούσα μοι, σω υιώ μητροπρεπώς.

Χαίρε αικιζομένη, ότι χαίρεις ω θαύμα·

χαίρε ότι ηδύνη, τεμνομένη ω χάρις.

Χαίρε σοφή, το άθλον της πίστεως·

χαίρε, σεμνών μητέρων αγλάϊσμα.

Χαίρε, εν ω, θεία λήξις σε μένει·

χαίρε, εν ω, σοι ητοίμασται γέρα.

Χαίροις μοι, μήτερ πανσέβαστε.

Ζάλην της ασεβείας, φεύγοντες Αθλοφόροι, προς σκάμματα αθλήσεως ράον, κατηντήσατε όντως, σοφοί και γαρ συλληφθέντες εν Ταρσώ, άθλησιν φρικτήν καθυπεμείνατε υπέρ της ευσεβείας, βοώντες· Αλληλούϊα.

Ήδιστον εμοί άπαν, είδος κολαστηρίου, η Μάρτυς τω τυράννω εβόα, και γαρ ούτως ήλπικα θάττον τω εμώ φιλτάτω περιτυχείν, και στεφθήναι συν αυτώ παρά Κυρίου, παρ’ ου ακούσω ταύτα·

Χαίρε σεμνή, συν κλεινώ σου γόνω·

χαίρε σοφή, συν υιώ συνάθλω.

Χαίρετε, ως όντως καλλίνικοι Μάρτυρες·

χαίρετε, εχθρόν ως τροπώσαντες πάνσοφοι.

Χαίρε, αύχος Ταρσού μέγιστον, ξυνωρίς η θαυμαστή·

χαίρε, γέρας πιστών τίμιον, συζυγία εκλεκτή.

Χαίρετε, Ικονίου θεοβλάστητα δένδρα·

χαίρετε, Παραδείσου θεομύριστα κρίνα.

Χαίρετε ουν, Θεόν με κηρύξαντες·

χαίρετε δη, λαμπρώς εναθλήσαντες.

Χαίρετε, λύχνοι Τριάδος φανέντες·

χαίρετε, ρείθρα χαρίτων οφθέντες.

Χριστομάρτυρες χαίρετε.

Θέλων της ασεβείας, τ’ ασθενές διελέγξαι, τον Κήρυκον προβάλλει σταδίω, ο Χριστός και γαρ ούτος σαφώς, κομιδή υπάρχων νήπιος, τύραννον λακτίσας τούτον ήσχυνε, στερρώς τε εναθλήσας, βοά· Αλληλούϊα.

Ίσχυε ω υιέ μου, Ιουλίττα εβόα, τον Κήρυκον ορώσα αθλούντα, και ανδρίζου καν νήπιος ει, αλάζοντα πύκτευε εχθρόν, και δόξασον Υιόν τον της Παρθένου, ίνα γέρα παρ’ Αυτού λαβών ακούση·

Χαίρε, υιέ εμής Βασιλείας·

χαίρε, υιέ ζωής κληρονόμε.

Χαίρε, υπέρ σου ότι πρόκεινται στέφανοι·

χαίρε, επί σοι ουρανοί ότι χαίρουσι.

Χαίρε, ότι καν ει νήπιος, τον μεγάλαυχον πατείς·

χαίρε, ότι καν μη τέλειος, ώσπερ τέλειος αθλείς.

Χαίρε, ότι υπέστης δι’ εμέ μελών θρίψιν·

χαίρε, ότι παρέστης νικητής εμώ θρόνω.

Χαίρε, φαιδρόν Αγγέλων αγλάϊσμα·

χαίρε, σεπτόν Μαρτύρων μου ίνδαλμα.

Χαίρε, Αγίων μου πάντων το θαύμα·

χαίρε, νηπίων πιστών μου το εύχος.

Χαίροις, Μάρτυς θεόσοφε.

Κόσμος Αγγέλων σκιρτά, εκπληττόμενος σύμπας, και γαρ ον υμείς άνω λειτουργείτε τρόμω, κάτω Μάρτυς τριετής, νυν κηρύττει λίαν ευθαρσώς μέσω του σταδίου, όθεν ήκει νικηφόρος, συν υμίν ένθους βοήσαι· Αλληλούϊα.

Λάμψις της ευσεβείας, Αλεξάνδρου την όψιν, λαθείν ουκ ηδυνήθη, διο ουν συλληφθείσα ετάσθης δεινώς, μη αρνησαμένη τον Χριστόν, τέτμησαι την κάραν, Αθλήτρια φανείσα, διο ακούεις·

Χαίρε, δεινού Αλεξάνδρου πλήγμα·

χαίρε, διπλούν αθεΐας ξίφος.

Χαίρε, τοις αψύχοις ξοάνοις μη θύσασα·

χαίρε, ασεβέστατον δόγμα η πτύσασα.

Χαίρε, πίστιν η κηρύξασα, εν σταδίω την σεπτήν·

χαίρε, ότι και κατήσχυνας, ηγεμόνα τον δεινόν.

Χαίρε, ότι Ελλήνων διεχλεύασας μύθους·

χαίρε, πολυθεΐαν η ελέγξασα τούτων.

Χαίρε, δειναίς βασάνοις μη είξασα·

χαίρε, πολλούς εκ πλάνης η σώσασα.

Χαίρε, δι’ ης αρετής επαινείται·

χαίρε, δι’ ης ευσέβεια λάμπει.

Χαίροις, Μάρτυς καλλίνικε.

Μιαρέ ανδροφόνε, η αμνάς Ιουλίττα εβόα τω δεινώ Αλεξάνδρω, ει τα σπλάγχνα σπαράττεις μου νυν θανατών απηνώς τον σεπτόν άρνα μου, αλλ’ ίσθι ότι Μάρτυρος μητέρα με εργάζη, βοώσαν· Αλληλούϊα.

Νέος καν ης τω χρόνω, πολιός τη συνέχει, εδείχθης ω θεόσοφε Μάρτυς, επί ει και νήπιος ων εψέλλιζες γλώσση, εθεολόγεις ουν, ων τη φρονήσει τέλειος μακάριε, διο ακούεις·

Χαίρε, ως όντως πάνσοφον βρέφος·

χαίρε, μητρός Αγίας το θρέμμα.

Χαίρε, Ιουλίττης βλαστός ο θειότατος·

χαίρε, εξ αυτής πεφυκώς όρπηξ τίμιος.

Χαίρε, όφιν ότι έπληξας, σου της γλώσσης ψελισμώ·

χαίρε, ότι νουν ευθύτητι, εμεγάλυνας Θεόν.

Χαίρε, ότι υπάρχεις Εκκλησίας το άνθος·

χαίρε, ότι υπάρχεις το της φύσεως θαύμα.

Χαίρε, υιέ και Μάρτυς εκ Μάρτυρος·

χαίρε, Θεώ αστείε ω Κήρυκε.

Χαίρε ουκούν, αγγελόμορφον βρέφος·

χαίρε λοιπόν, χαριτόπλουτον τέκος.

Χαίροις, Μάρτυς θεόσοφε.

Ξένως επηκολούθει, τα υμέτερα πάντα, επί τε το μαρτύριον θείοι, φεύγοντες τυράννου την ωμότητα γαρ, ήγεσθε θεία ροπή προς άθλησιν, μαρτυρικώς στεφθήναι, εν σταδίω εκβοώντες ύμνον·

Αλληλούϊα.

Όντως μάλα γενναίως, τυραννίαν προς πάσαν, αντέστης Ιουλίττα αθλούσα, ως γαρ συμπλακείσα τω εχθρώ, έβαλες αυτόν σθένει Σταυρού, Χριστόν ανακηρύττουσα Θεόν πάντων, διο εκτενώς ακούεις·

Χαίρε, Χριστού διάτορος κήρυξ·

χαίρε, εχθρού λαμπρά καθαιρέτις.

Χαίρε, τον Χριστόν Θεόν είναι κηρύξασα·

χαίρε, τον Αυτόν και βροτόν εκδιδάξασα.

Χαίρε, ότι εθριάμβευσας τον του σκότους αρχηγόν·

χαίρε, ότι εμεγάλυνας εν σταδίω τον Χριστόν.

Χαίρε, ότι επεδείξω τα ανδρών γυνή ούσα·

χαίρε, του μαρτυρίου το διάδημα σχούσα.

Χαίρε, Χριστόν αθλούσα εδόξασας·

χαίρε, εχθρόν σω αίματι πνίξασα.

Χαίρε, Χριστώ εντρυφώσα τοις άθλοις·

χαίρε, Αυτώ νοητώς νυμφευθείσα.

Χαίροις, Μάρτυς καλλίνικε.

Ποία γλώσσα ισχύσει, εξυμνήσαι ως πρέπει, υμάς ω Αθλοφόροι Κυρίου; η μεν μήτηρ γυνή ασθενής, ο δε υιός δε νήπιος ων, ηγείρατε κατ’ εχθρού μέγα τρόπαιον, αθλήσαντες υπερφυώς βοώντες· Αλληλούϊα.

Ρητορεύσαντες θείως, την Αγίαν Τριάδα, ειλήφατε Αυτή παρρησίαν, αγαθών δε ως ούσαν πηγήν, εξαιτείσθε δούναι φωτισμόν άπασι, και των δεινών ημών απαλλαγήν σοφοί, τοις εκβοώσι·

Χαίρετε, ημών στερροί προστάται·

χαίρετε, ημών σωτήρες θείοι.

Χαίρετε, του κόσμου φρουροί οι ακοίμητοι·

χαίρετε, του πόλου αστέρες πολύφωτοι.

Χαίρετε Μεγαλομάρτυρες, τείχος ευσεβούς λαού·

χαίρετε, ένδοξοι κήρυκες, του Παντάνακτος Χριστού.

Χαίρετε, Εκκλησίας οι ακράδαντοι στύλοι·

χαίρετε, ευσεβείας αδιάσειστοι πύργοι.

Χαίρετε ουν, Τριάδος εκλόγια·

χαίρετε δη, Χριστού σκεύη τίμια.

Χαίρετε, Μάρτυρες της αληθείας·

χαίρετε, κήρυκες της ευσεβείας.

Χριστομάρτυρες χαίρετε.

Συμπαθώς Αθλοφόροι, επισκέψασθε ποίμνην, την φθόνω του δεινού βροτοκτόνου, σχιζομένην δεινώς Αθληταί, ταις λιταίς υμών δωρούμενοι ειρήνην και ομόνοιαν, τοις εκβοώσιν· Αλληλούϊα.

Τείχος Ορθοδοξίας, αδιάρρηκτον όντως, υπάρχεις ω δυάς μακαρία, ο γαρ της αθεΐας εσμός, προσβαλών υμίν Αθληταί συντέτριπται, και τέλεον ηφάνισται, διο πίστει υμίν βοώμεν·

Χαίρετε, δι’ ων εχθρός εθραύσθη·

χαίρετε, δι’ ων τυραννίς ήρθη.

Χαίρετε, δι’ ων αθεΐα απώλετο·

χαίρετε, δι’ ων η δυσσέβεια ώχετο.

Χαίρετε, κνίσσαν διώξαντες, και δαιμόνων μιασμούς·

χαίρετε, λύθρου καθαράντες, των δαιμόνων τους πιστούς.

Χαίρετε, ασεβούντας ευσεβείς πεπραχότες·

χαίρετε, των ειδώλων εκκαθάραντες ρύπον.

Χαίρετε, πλάνης δαιμόνων κάθαρσις·

χαίρετε, θείας οσμής οι πρόξενοι.

Χαίρετε, ρύσται εχθρού κακουργίας·

χαίρετε, πάντων ημών οι μεσίται.

Χριστομάρτυρες χαίρετε.

Ύμνεις Θεόν ενδόξως, κατεχόμενος μάκαρ, χερσί ταις μιαραίς του τυράννου, το Θεάρχιον και γαρ του Χριστού, όνομα τη ση γλώττη αεί έφερες, την όψιν τε τοις όνυξι, κατέξανες αυτού, μη γνότος ψάλλειν· Αλληλούϊα.

Φανωτάταις ακτίσι, αρχιφώτου Τριάδος, αυγάζη εσαεί Ιουλίττα, διο φώτισον νυν και ημάς, τω φωτί των εντολών του Θεού βαίνειν και τιμάν σε άμα σω υιώ, Κηρύκω και αμφοίν υμίν λέγει·

Χαίρε, θεόσοφε Ιουλίττα·

χαίρε, ω Κήρυκε πολιούχε.

Χαίρε, συν υιώ σου αμνώ αμνάς πάνσεμνε·

χαίρε, συν Κηρύκω και αμφοίν υμίν λέγει·

Χαίρε, συν ηλίω Μάρτυρι, Ιουλίττα σω υιώ·

χαίρε, συν σελήνη Κήρυκε, Αθληφόρω σου μητρί.

Χαίρε, ω Ιουλίττα, πάντιμε χριστοκήρυξ·

χαίρε, Κήρυκε θείε, Αθλοφόρε και Μάρτυς.

Χαίρε, ηώς ανίχουσα ήλιον·

χαίρε, πλειάς τεκούσα τον Κήρυκον.

Χαίρε τρυγών, νεοττώ συν Κηρύκω·

χαίρε, ουκούν, χελιδών η ωραία.

Χαίροις, Μάρτυς καλλίνικε.

Χαίρομεν εκπλουτούντες, ω πανόλβιε Μάρτυς, σον θείον χαριτόβρυτον πόδα, και σκιρτώμεν τω πνεύματι δη, πόθω τε καρδίας περιπτυσσόμεθα, χάριν απαρνούμενοι, βοώντες τω Θεώ· Αλληλούϊα.

Ψάλλοντες χαρμοσύνως, αρυσώμεθα δεύτε, του Μάρτυρος λειψάνων την χάριν, καθαρθέντες αισθήσεις πιστοί, ανυψούντες δε φρένα και νουν δράμωμεν, και πίστει προσκυνήσωμεν, υμνούντες και βοώντες τούτω·

Χαίρε, ουκούν ισάγγελον βρέφος·

χαίρε, Θεού πυρίμορφον άρμα.

Χαίρε, των ενδόξων Μαρτύρων χορείαρχε·

χαίρε, στρατιώτα Κυρίου μεγάθυμε.

Χαίρε, ότι εξιώμεθα, ση προσψαύοντες σορώ·

χαίρε, ότι λαμπρυνώμεθα, σε γεραίροντες πιστοί.

Χαίρε, ότι υπάρχεις σε τιμώσι προστάτης·

χαίρε, ότι υπάρχεις, παρακλήτωρ σοις δούλοις.

Χαίρε, ημίν ο νέμων χαρίσματα·

χαίρε, ημάς ο σκέπων πρεσβείαις σου.

Χαίρε, ουκούν αξιέραστε Μάρτυς·

χαίρε, Χριστού χαριτόβρυτον σκεύος.

Χαίρε, Μάρτυς θεόσοφε.

Ω δυάς μακαρία, ευσυμπάθητε όντως, θερμώς η προστατεύουσα πάντας, ρύσαι τάχος ημάς του πυρός, του αστέκτου σους δούλους δεόμεθα, και μελωδείν συν σοι τον ύμνον καταξίωσον·

Αλληλούϊα.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2013/07/15.html